smcproject/ml-wiki-sentences huggingface dataset:
(പൗരസ്ത്യ റീത്ത്) കൽദായ കത്തോലിക്കാ സഭ സീറോ മലബാർ കത്തോലിക്കാ സഭ കേരളത്തിലെ കത്തോലിക്കാ സഭകൾ സീറോ മലങ്കര കത്തോലിക്കാ സഭ ലത്തീൻ കത്തോലിക്കാ സഭ സീറോ മലബാർ കത്തോലിക്കാ സഭ അവലംബം ↑ ↑ ↑ Bokenkotter, 2004, p. 18 ↑ ↑ Calderisi, Robert.
Earthly Mission - The Catholic Church and World Development ; TJ International Ltd; 2013; p.40 ↑ ↑ ↑ ↑ {{ cite book }} : Unknown parameter | month= ignored ( help ) ↑ ↑ "It is our desire that all the various nations which are subject to our clemency and moderation should continue to the profession of that religion which was delivered to the Romans by the divine Apostle Peter, as it has been preserved by faithful tradition and which is now professed by the Pontiff Damasus and by Peter, Bishop of Alexandria, a man of apostolic holiness. ... We authorize the followers of this law to assume the title Catholic Christians; but as for the others, since in our judgment they are foolish madmen, we decree that they shall be branded with the ignominious name of heretics, and shall not presume to give their conventicles the name of churches."
Halsall, Paul (June 1997).
Theodosian Code XVI.i.2.
Medieval Sourcebook: Banning of Other Religions.
Fordham University.
http://www.fordham.edu/halsall/source/theodcodeXVI.html Archived 2007-02-27 at the Wayback Machine ↑ ജോസഫ് പുലിക്കുന്നേൽ; കേരള ക്രൈസ്തവ ചരിത്രം- വിയോജനക്കുറിപ്പുകൾ, ഭാരതീയ ക്രൈസ്തവ പഠനകേന്ദ്രം.
1999 ↑ cf.
Code of Canon Law, canon 11 ↑ എപ്പിസ്കോപ്പൽ സമ്മേളനങ്ങളുടെ സഭാപതികൾ‌ക്ക് നിയമാവലിയ്ക്കായുള്ള പൊന്തിഫിക്കൽ കൌൺസിലിൽ നിന്ന് 13 മാർച്ച് 2006-നു അയച്ച 10279/2006 സർക്കുലർ കത്ത് ( Canon Law Society of America Archived 2008-03-09 at the Wayback Machine ) ↑ {{ cite book }} :  CS1 maint: multiple names: authors list ( link ) ഇതും കാണുക
കോട്ടയം സീറോ-മലബാർ കത്തോലിക്കാ അതിരൂപത ഇംഗ്ലീഷ് വിലാസം https://ml.wikipedia.org/wiki/Kottayam_Archdiocese ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ക്നാനായ കത്തോലിക്കാർക്കായി സീറോ-മലബാർ കത്തോലിക്കാ സഭയുടെ കീഴിൽ ഇന്ത്യയിലെ കോട്ടയം പ്രദേശത്ത് സ്ഥിതി ചെയ്യുന്ന രൂപതയാണ് കോട്ടയം അതിരൂപത .
ആർച്ച് ബിഷപ്പ് മാർ മാത്യു മൂലക്കാട്ടിലാണ് രൂപതയുടെ ഇപ്പോഴത്തെ അതിരൂപതാധ്യക്ഷൻ.
മാർ ജോസഫ് പണ്ടാരശ്ശേരിൽ സഹായമെത്രാനായി പ്രവർത്തിക്കുന്നു.
കോട്ടയം അതിഭദ്രാസനത്തിന് കീഴിൽ പാശ്ചാത്യ സുറിയാാനി (അന്ത്യോയോഖ്യൻ) ആരാധനക്രമം പിൻതുടരുന്ന ഒരു വിഭാഗം കൂടിയുണ്ട്.
മലങ്കര സുറിയാനി ക്നാനായ കത്തോലിക്കർ എന്നാണ് ഈ വിഭാഗത്തെ അറിയപ്പെടുന്നനത്.
സീറോ മലബാർ സഭയുടെ കീഴിലാണ് മലങ്കര ക്നാനായ കത്തോലിക്കരെങ്കിലും ഭരണപരമായ അധികാരം മാത്രമാണ് ഇവരുടെ മേൽ സീറോ മലബാർ സഭയ്ക്കുള്ളത്.
ആത്മീയ പരമായ എല്ലാ അധികാരവും ബസേലിയോസ് മോർ ക്ലിമ്മീസ് കാതോോലിക്കാ ബാവായുടെ കീഴിലുള്ള മലങ്കര സുറിയാനി കത്തോലിക്കാ സഭയ്ക്കാണ് (സീറോ മലങ്കര).
പ്രത്യേക ഭരണസംവിധാനമൊന്നുമില്ലാതിരുന്ന ക്നാനായ വിഭാഗത്തിനായി 1911 -ലാണ് പ്രത്യേക വികാരിയത്ത് നിലവിൽ വന്നത്.
അതുവരെ  
ചങ്ങനാശേരി, എറണാകുളം വികാരിയത്തുകളുടെ ഭാഗമായിരുന്നു കത്തോലിക്ക സഭയിലെ ക്നാനായക്കാർ .
1911 ഓഗസ്റ്റ് 29-ന് പത്താം പിയൂസ് മാർപ്പാപ്പയാണ് കോട്ടയം വികാരിയത്ത് സ്ഥാപിച്ചത്.
ചങ്ങനാശേരി മെത്രാനായിരുന്ന മാർ മാത്യു മാക്കീൽ ഈ വികാരിയത്തിന്റെ ആദ്യ അധ്യക്ഷനുമായി.
1923 -ൽ കോട്ടയം വികാരിയത്ത് രൂപതയായും 2005 -ൽ അതിരൂപതയായും ഉയർത്തപ്പെട്ടു.
കുര്യാക്കോസ് കുന്നശ്ശേരിയായിരുന്നു പ്രഥമ മെത്രാപ്പോലീത്ത.
മലങ്കര യാക്കോബായ ക്നാനായ സഭയിൽ നിന്നും ഒരു വിഭാഗം 1921 ജൂലൈ 5 ന് കത്തോലിക്കാ സഭയിലേക്ക് പുനരൈക്യപ്പെടുകയും ഇവർക്ക് അന്ത്യോക്യൻ റീത്ത് അനുവദിച്ച് നൽകുകയും ചെയ്തിരുന്നു.
ഈ വിഭാഗം സീറോ മലബാർ സഭയുടെ കീഴിലാണെങ്കിലും സഭയുടെ ആത്മീയ അധികാരം സീറോ മലങ്കര സഭയ്ക്കാണ്.
2020 നവംബർ 13 ന് ക്നാനായ മലങ്കര വിഭാഗത്തിന് മലങ്കര സുറിയാനി കത്തോലിക്കാ സഭയുടെ തിരുവല്ല അതി ഭദ്രാസന അധിപൻ തോമസ് മാർ കൂറിലോസ് മെത്രാപ്പൊലീത്താ മുഖ്യകാർമ്മികനും ക്നനായ സീറോ മലബാർ സഭയുടെ മെത്രാൻ മാർ സഹകാർമ്മികരായും മെത്രാനെ വാഴിച്ചുചു നല്കി.
മലങ്കര ക്‌നാനായ കത്തോലിക്കാ സഭാ സമൂഹത്തിന് ആദ്യമായാണ് മെത്രാനുണ്ടാകുന്നത്.
പ്രഥമ മെത്രാൻ്റെ പേര് ഗീവറുഗീസ് മാർ എഫ്രേം എന്നാണ്.
ബിഷപ്പുമാരും ആർച്ച്ബിഷപ്പുമാരും ക്രൈസ്റ്റ് ദി കിങ് ക്നാനായ കത്തോലിക്കാ കത്തീഡ്രൽ, കോട്ടയം മാർ മാത്യു മാക്കിൽ (1911 - 1914) മാർ അലക്സാണ്ടർ ചൂളപ്പറമ്പിൽ (1914 - 1951) മാർ തോമസ് തറയിൽ (1951 - 1974) മാർ കുര്യാക്കോസ് കുന്നശ്ശേരി (1974 - 2006) മാർ മാത്യു മൂലക്കാട്ട് (2006 -) ഗീവറുഗീസ് മാർ എഫ്രേം (2020-) അവലംബം പുറത്തേയ്ക്കുള്ള കണ്ണികൾ കോട്ടയം അതിരൂപത Universi Christiani Archived 2012-02-25 at the Wayback Machine Archeparchy of Kottayam at Catholic-Hierarchy.org
ജി. എം. നെന്മേനി
കേരളത്തിലെ പ്രസിദ്ധനായ ഒരു പത്രലേഖകനായിരുന്നു ഗോപാലമേനോൻ എന്ന ജി. എം. നെന്മേനി (മരണം: 1993).
"നെന്മേനിയുടെ കമ്പി" എന്ന ബൈലൈനിലാണ് അക്കാലത്ത് അദ്ദേഹം ലേഖനങ്ങൾ പ്രസിദ്ധീകരിച്ചിരുന്നത്.
കൊച്ചി കോവിലകം കച്ചേരി ഗുമസ്തനായിരുന്ന തൃപ്പൂണിത്തുറ കണ്ണൻകുളങ്ങര വടക്കെക്കൊളത്തൂർ രാമൻ മേനോന്റെയും പൂണിത്തുറയിലെ നെന്മേലി വീട്ടിൽ മീനാക്ഷിയമ്മയുടെയും മകനായി 1916ൽ ജനിച്ചു.
കെ.ജിയുടെ നേതൃത്വത്തിൽ നടന്ന ഗുരുവായൂർ സത്യഗ്രഹ വാഹനപ്രചാരണ ജാഥയാണ് അദ്ദേഹത്തെ കോൺഗ്രസ് പ്രവർത്തകനാക്കിയത്.
സ്കൂൾ ഫൈനൽ പാസായശേഷം " മാതൃഭൂമി "യുടെ പ്രാദേശിക ലേഖകനായി.
ആദ്യത്തെ പ്രധാന വാർത്ത "ഗാന്ധിജിയുടെ വൈക്കം സന്ദർശനം" എന്ന തലക്കെട്ടിലുള്ളതായിരുന്നു.
അടുത്ത കൊല്ലം നെന്മേലി എറണാകുളം ടൗൺ കോൺഗ്രസ് കമ്മിറ്റി സെക്രട്ടറിയും അവിടത്തെ " മാതൃഭൂമി " ലേഖകനുമായി.
ചൊവ്വര പരമേശ്വരനാണ് ബ്യൂറോ ചീഫ്.
ക്വിറ്റ് ഇന്ത്യ സമരത്തോടനുബന്ധിച്ച് ചൊവ്വരയെ അറസ്റ്റ് ചെയ്തു.
പിറകെ നെന്മേലിയേയും പിടികൂടി വിയ്യൂർ ജയിലിലടച്ചു.
ഒരു കൊല്ലം നീണ്ടു തടവ്.
സി അച്യുതമേനോന്റെ കൂടെയാണ് പാർപ്പിച്ചത്.
ജയിൽ വിടുമ്പോഴേയ്ക്കും നെന്മേലി കമ്യൂണിസ്റ്റ് ആശയക്കാരനായി മാറിയിരുന്നു.
പിന്നെ "മാതൃഭൂമി"യിലേക്കു പോയില്ല; കമ്യൂണിസ്റ്റ് പാർടിയുടെ മുഴുവൻ സമയ പ്രവർത്തകനായി.
ആഴ്ചപ്പത്രമായി തുടങ്ങിയ " ദേശാഭിമാനി "യുമായും നെന്മേനി സഹകരിച്ചു.
ഓങ്ങല്ലൂരിൽ നടന്ന നമ്പൂതിരി യോഗക്ഷേമസഭാ വാർഷികത്തിൽ ഇ എം എസ് ചെയ്ത പ്രസംഗം ("നമ്പൂതിരിയെ മനുഷ്യനാക്കാൻ") റിപ്പോർട്ട് ചെയ്തത് നെന്മേനിയാണ്.
1946ൽ ദേശാഭിമാനി ദിനപത്രമായതു തൊട്ടേ സഞ്ചാരലേഖകനായി നെന്മേനി പ്രവർത്തിച്ചു.
ഭാര്യ: കെ. ലീലാമ്മ.
മക്കൾ: കെ. കെ. മോഹനൻ, കെ. കെ. സരള, കെ. കെ. ലതിക, കെ. കെ. ജയൻ.
അയിത്ത നീതിക്കെതിരെ കൊച്ചി രാജ്യത്തെ ചേന്ദമംഗലം പാലിയത്തു നടന്ന ജനമുന്നേറ്റവും അധികാരികളുടെ മർദനവും ലോകത്തെ അറിയിച്ചവരിൽ പ്രമുഖനാണ് നെന്മേനി.
കൽക്കട്ട തീസിസ് കാലത്ത് ദേശാഭിമാനി നിരോധിക്കപ്പെട്ടപ്പോൾ തൃശൂരിൽ ആരംഭിച്ച "റിപ്പബ്ലിക്" പത്രത്തിൽ ചേർന്നു.
അദ്ദേഹത്തിന്റെ വീട്ടിലെ ഉരൽപ്പുര അക്കാലത്ത് പാർട്ടി നേതാക്കളുടെ ഒളിത്താവളമായിരുന്നു.
ഇ എം എസ് , എ കെ ജി , സി. അച്യുതമേനോൻ , കെ സി ജോർജ്, എം.എൻ. ഗോവിന്ദൻ നായർ , ടി.വി. തോമസ് , ടി.കെ. രാമകൃഷ്ണൻ തുടങ്ങിയവർ അവിടെയെത്തിയിട്ടുണ്ട്.
1950 ജനുവരി 22ന് ഉരൽപ്പുര റെയ്ഡ് ചെയ്ത് പൊലീസ് നെന്മേനിയെ അറസ്റ്റ് ചെയ്തു.
കൊല്ലത്തു തുടങ്ങിയ "ജനയുഗ"ത്തിന്റെയും "നവജീവ"ന്റെയും ലേഖകനായും നെന്മേനി പ്രവർത്തിച്ചിട്ടുണ്ട്.
തിരുവനന്തപുരത്ത് ജനയുഗത്തിന്റെ സിറ്റി എഡിറ്റർ എന്ന നിലയിലും പ്രവർത്തിച്ചു.
മദ്രാസിലെ സോവിയറ്റ് പ്രതിനിധി കാര്യാലയത്തിൽ മലയാളം വിഭാഗം,കൊടുങ്ങല്ലൂർ വിദ്വത്പീഠം, ഇസ്കസ്, സ്വാതന്ത്ര്യസമര സേനാനികളുടെ സംഘടന, കൊടുങ്ങല്ലൂർ പുരാവസ്തു ചരിത്രഗവേഷണ ഇൻസ്റ്റിറ്റ്യൂട്ട് തുടങ്ങിയവയിൽ സജീവമായിരുന്നു.
കരൾരോഗംമൂലം 1993-ൽ അന്തരിക്കുമ്പോൾ അദ്ദേഹത്തിന് പ്രായം 78 വയസ്സായിരുന്നു.
അവലംബം 1 2 {{ cite web }} :  CS1 maint: bot: original URL status unknown ( link ) പുറം കണ്ണികൾ
നെന്മേലിയുടെ കമ്പി
കാവാലം നാരായണപ്പണിക്കർ ഇംഗ്ലീഷ് വിലാസം https://ml.wikipedia.org/wiki/Kavalam_Narayana_Panicker
മലയാളത്തിലെ ആധുനികനാടകവേദിയെ നവീകരിച്ച നാടകാചാര്യനായിരുന്നു കാവാലം നാരായണപണിക്കർ ‍.
നാടകകൃത്ത്, കവി, ഗാനരചയിതാവ്, സംവിധായകൻ,‍ സൈദ്ധാന്തികൻ എന്നിങ്ങനെയും വ്യക്തിമുദ്ര പതിപ്പിച്ചിട്ടുണ്ട്.
കേരള സംഗീതനാടക അക്കാദമിയുടെ അദ്ധ്യക്ഷനായും സേവനമനുഷ്ഠിച്ചിട്ടുണ്ട്.
1975-ൽ കേരള സാഹിത്യ അക്കാദമി പുരസ്കാരം നാടകചക്രം എന്ന കൃതിക്ക് ലഭിച്ചു .
2007-ൽ പത്മഭൂഷൺ പുരസ്കാരം നല്കി ഇദ്ദേഹത്തെ ആദരിച്ചു.
2009-ൽ വള്ളത്തോൾ പുരസ്കാരവും ലഭിച്ചു.
2016 ജൂൺ 26ന് തന്റെ 88-ആം വയസ്സിൽ ഇദ്ദേഹം അന്തരിച്ചു.
ജീവിതരേഖ കാവാലം നാരായണപണിക്കർ, തിരുവനന്തപുരത്തെ വീട്ടിൽ ഒരു ചർച്ചക്കിടെ
ആലപ്പുഴ ജില്ലയിലെ ‍ കുട്ടനാട്ടിലെ ചാലയിൽ കുടുംബാംഗമായി ജനിച്ച കാവാലം നാരായണപണിക്കരുടെ അച്ഛൻ ഗോദവർമ്മയും അമ്മ കുഞ്ഞുലക്ഷ്മി അമ്മയുമായിരുന്നു.
സർദാർ കെ.എം. പണിക്കർ കാവാലത്തിന്റെ അമ്മാവനായിരുന്നു.
കർമ്മരംഗമായി ആദ്യം അഭിഭാഷകവൃത്തി സ്വീകരിച്ചെങ്കിലും പിന്നീട്‌ വഴിമാറി നാടകത്തിലേക്കെത്തിച്ചേർന്നു.
കുട്ടിക്കാലം മുതൽ സംഗീതത്തിലും നാടൻകലകളിലും തല്പരനായിരുന്നു.
ഭാര്യ ശാരദാമണി.
പരേതനായ കാവാലം ഹരികൃഷ്ണൻ, പ്രശസ്ത പിന്നണിഗായകൻ കാവാലം ശ്രീകുമാർ എന്നിവരാണ് മക്കൾ.
ആദ്യകാലത്ത് സംഗീതപ്രധാനമായ നാടകങ്ങളാണ് കാവാലം എഴുതിയത്.
ചലച്ചിത്രസംവിധായകനായ അരവിന്ദൻ , നാടകകൃത്തായ സി.എൻ. ശ്രീകണ്ഠൻ നായർ , കവി എം. ഗോവിന്ദൻ , ബന്ധുവായ കവി അയ്യപ്പപണിക്കർ ‍ എന്നിവരുമായുള്ള സൗഹൃദം നാടകരംഗത്തെക്കുറിച്ചുള്ള ഗൗരവപൂർണ്ണമായ അന്വേഷണങ്ങൾക്ക് പ്രേരണ നൽകി.
തനതുനാടകവേദി
കൂടിയാട്ടം , കഥകളി തുടങ്ങിയ ക്ലാസ്സിക്കൽ രംഗകലകളുടെയും പടയണി തിറ , തെയ്യം തുടങ്ങിയ അനുഷ്ഠാനകലാരൂപങ്ങളുടെയും കാക്കാരിശ്ശി പോലുള്ള നാടോടിനാടകരൂപങ്ങളുടേയും സവിശേഷതയായ ശൈലീകൃതമായ അഭിനയരീതിയാണ് തനതുനാടകവേദിയുടെ സൗന്ദര്യശാസ്ത്രപരമായ അടിത്തറ കവിതയും സംഗീതവും Kavalam
യഥാതഥ(Realistic) നാടകങ്ങളുടെ ബാഹുല്യവും അവയുടെ പ്രമേയസ്വീകരണത്തിലും പ്രതിപാദനരീതിയിലും അവതരണത്തിലും പ്രകടമായ കൃത്രിമത്വവും, ക്രമേണ നാടോടിക്കലകളിലേക്കും തനതുപാരമ്പര്യങ്ങളിലേക്കും തിരിയുവാൻ കാവാലം ഉൾപ്പെടെയുള്ള നാടകപ്രവർത്തകരെ പ്രേരിപ്പിച്ചു.
നാടോടിക്കലകളുടെ സ്വീകാര്യമായ അംശങ്ങൾ സംയോജിപ്പിച്ച്‌, നൃത്തം , ഗീതം , വാദ്യം എന്നിവയിൽ അധിഷ്ഠിതമായ തൗര്യത്രിക രംഗാവതരണരീതിയാണ്  കാവാലം നാരായണപണിക്കർ തന്റെ നാടകങ്ങളിൽ പ്രയോഗിച്ചത്.
നിറപ്പൊലിമയോടുകൂടിയ രംഗചലനങ്ങളോടും താളാത്മകമായ ചുവടുവെപ്പുകളോടുംകൂടി പാരമ്പര്യ നാടകവേദികളിൽ നിന്നും വ്യതിചലിച്ച്‌ തുറസ്സായ സ്ഥലത്തുപോലും അവതരിപ്പിക്കപ്പെടുന്ന കാവാലത്തിന്റെ ശൈലി ഏറെ പ്രേക്ഷകരുടെ മനം കവരുന്നു.
തികച്ചും ശൈലീകൃതമായ രംഗാവതരണരീതി കേരളത്തിൽ വേരുറയ്ക്കുന്നത് കാവാലത്തിന്റെ നാടകാവതരണങ്ങളിലൂടെയാണ്.
കാവാലത്തിന്റെ ആദ്യകാല നാടകങ്ങൾ സംവിധാനം ചെയ്തത് പ്രൊഫ. കുമാരവർമ്മ , ചലച്ചിത്രസംവിധായകൻ ജി. അരവിന്ദൻ എന്നിവരാണ്.
പില്ക്കാലനാടകങ്ങൾ എല്ലാം കാവാലം തന്നെയാണ് സംവിധാനം ചെയ്തത്.
കാവാലത്തിന്റെ ഏതാനും നാടകങ്ങൾ ചുവടെ.
സാക്ഷി (1968) തിരുവാഴിത്താൻ (1969) ജാബാലാ സത്യകാമൻ (1970) ദൈവത്താർ (1976) അവനവൻ കടമ്പ (1978) കരിംകുട്ടി (1985) നാടകചക്രം (1979) ഏകാങ്കനാടകങ്ങളുടെ സമാഹാരം കൈക്കുറ്റപ്പാട് (1993) ഒറ്റയാൻ (1980) പുറനാടി (അഞ്ച് നാടകങ്ങളുടെ സമാഹാരം) നാടകവിവർത്തനങ്ങൾ
ചില പ്രമുഖ നാടകവിവർത്തനങ്ങൾ ചുവടെ.
ഭാസഭാരതം (1987) ഭാസന്റെ അഞ്ച് സംസ്കൃതനാടങ്ങളുടെ (ഊരുഭംഗം, ദൂതഘടോൽഖജം, മദ്ധ്യമവ്യായോഗം, ദൂതവാക്യം, കർണ്ണഭാരം) വിവർത്തനം ഭഗവദജ്ജുകം (ബോധായനന്റെ സംസ്കൃതനാടകത്തിന്റെ വിവർത്തനം) മത്തവിലാസം (മഹേന്ദ്രവിക്രമ വർമ്മന്റെ സംസ്കൃതനാടകത്തിന്റെ വിവർത്തനം) ട്രോജൻ സ്ത്രീകൾ (സാർത്രിന്റെ ഫ്രഞ്ച് നാടകം) ഒരു മദ്ധ്യവേനൽ രാക്കനവ് (ഷേൿസ്പിയർ നാടകം) കൊടുങ്കാറ്റ് കർണ്ണഭാരം ഭഗവദജ്ജുകം മദ്ധ്യമവ്യയോഗം ഡോക്യുമെന്ററി മാണി മാധവ ചാക്യാർ : ദി മാസ്റ്റർ അറ്റ് വർക്ക് ( കൂടിയാട്ടത്തിന്റെ കുലപതിയും മഹാനടനും ആയിരുന്ന നാട്യാചാര്യന് മാണി മാധവ ചാക്യാരുടെ ജീവിതത്തെ ആസ്പദമാക്കി കേന്ദ്ര സംഗീതനാടക അക്കാദമി നിർമ്മിച്ച ഡോക്യുമെന്ററി.
പുരസ്കാരങ്ങൾ കേരള സാഹിത്യ അക്കാദമിയുടെ വിശിഷ്ടാംഗത്വം - 2014 പത്മഭൂഷൺ 2007 വള്ളത്തോൾ പുരസ്കാരം 2009 അന്ത്യം
ഏറെക്കാലമായി വിവിധ രോഗങ്ങൾക്ക് ചികിത്സയിലായിരുന്ന കാവാലം 2016 ജൂൺ മാസത്തിൽ കുറച്ചുദിവസം ആശുപത്രിയിലായെങ്കിലും പിന്നീട് തിരിച്ചുവന്നു.
തുടർന്ന് വീട്ടിൽ വിശ്രമിയ്ക്കുന്നതിനിടയിലായിരുന്നു അദ്ദേഹത്തിന്റെ അന്ത്യം.
2016 ജൂൺ 26ന് രാത്രി 10 മണിയോടെ തിരുവനന്തപുരം തൃക്കണ്ണാപുരത്തെ വീട്ടിൽ വച്ചാണ് കാവാലം അന്തരിച്ചത്.
മൃതദേഹം ആദ്യം തിരുവനന്തപുരത്തും പിന്നീട് ജന്മനാട്ടിലെ തറവാട്ടുവീട്ടിലും പൊതുദർശനത്തിന് വച്ചശേഷം ജൂൺ 28ന് പൂർണ ഔദ്യോഗിക ബഹുമതികളോടെ തറവാട്ടുവീട്ടുവളപ്പിൽ സംസ്കരിച്ചു.
2009-ൽ അന്തരിച്ച മൂത്ത മകൻ ഹരികൃഷ്ണന്റെ അന്ത്യവിശ്രമസ്ഥാനത്തിനടുത്താണ് കാവാലത്തിനും അന്ത്യവിശ്രമസ്ഥാനം കൊടുത്തത്.
അവലംബം ↑ ↑ കേരള സാഹിത്യ അക്കാദമി പുരസ്കാരം ലഭിച്ച നാടകങ്ങൾ .
↑ {{ cite news }} :  CS1 maint: unrecognized language ( link ) ↑ ↑ {{ cite news }} :  CS1 maint: bot: original URL status unknown ( link ) ↑ അവനവൻ കടമ്പ എന്ന നാടകത്തിന്റെ ആമുഖമായുള്ള സംവാദം.
↑ ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) ↑ Kavalam Narayana Panicker പുറത്തേക്കുള്ള കണ്ണി Kavalam Narayana Panicker എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.bhasabharathi.com/kavalam.htm Archived 2006-10-06 at the Wayback Machine
അൽഫോൻസോ (മാമ്പഴം)
ഇന്ത്യയിൽ കാണുന്ന മാമ്പഴത്തിന്റെ ഒരിനമാണ് അൽഫോൻസോ മാങ്ങ.
1509 മുതൽ 1515 വരെ പോർച്ചുഗീസ് ഇന്ത്യയുടെ വൈസ്രോയിയായിരുന്ന ഡി അൽബുക്കർക്കിയുടെ പേരിലാണ് ഈ ഇനം അറിയപ്പെടുന്നത്.
പോർച്ചുഗീസുകാർ അൽഫോൻസോ പോലുള്ള ഇനങ്ങൾ ഉൽപ്പാദിപ്പിക്കുന്നതിന് മാമ്പഴത്തിൽ ഗ്രാഫ്റ്റിംഗ് നടത്തി.
മാമ്പഴത്തിന്റെ ഏറ്റവും വിലപിടിച്ച ഇനങ്ങളിൽ ഒന്നാണ് അൽഫോൻസോ, ഇത് പ്രധാനമായും പടിഞ്ഞാറൻ ഇന്ത്യയിലെ കൊങ്കൺ മേഖലയിലാണ് വളരുന്നത്.
അൽഫോൻസാ മാങ്ങകളുടെ നടീൽ വിവരണം
അൽഫോൻസോ ഒരു സീസണൽ പഴമാണ്, ഏപ്രിൽ പകുതി മുതൽ ജൂൺ അവസാനം വരെ ഈ മാമ്പഴം ലഭ്യമാണ്.
പഴങ്ങൾ സാധാരണയായി 150-ഉം 300 ഗ്രാം (5.3-ഉം 10.6 oz) വരെ) ഭാരം വരും.
, സമ്പന്നമായ, ക്രീം, ടെൻഡർ ടെക്സ്ചർ, അതിലോലമായ, നാരുകളില്ലാത്ത, ജ്യൂൂസ് പൾപ്പ് ആണ് ഈ മാങ്ങകൾക്ക്.
ഫലം പാകമാകുമ്പോൾ, അൽഫോൻസോ മാമ്പഴത്തിന്റെ തൊലി സ്വർണ്ണ-മഞ്ഞയായി മാറുന്നു, പഴത്തിന്റെ മുകൾഭാഗത്ത് ചുവന്ന നിറമുണ്ട്.
മാംഗോ സർബത്ത് , ഐസ്ക്രീം , ലസ്സി , സോഫിൽ, മൂസ്, പ്യൂരി എന്നിവയെല്ലാം അൽഫോൻസോ മാമ്പഴം ഉപയോഗിച്ചുണ്ടാക്കാം.
അൽഫോൻസോ അതിന്റെ രുചി, സുഗന്ധം, ഊർജ്ജസ്വലമായ നിറം എന്നിവയ്ക്ക് ആഭ്യന്തര, അന്തർദേശീയ വിപണികളിൽ വിലമതിക്കപ്പെടുന്നു.
ജപ്പാൻ , കൊറിയ , യൂറോപ്പ് എന്നിവയുൾപ്പെടെ വിവിധ രാജ്യങ്ങളിലേക്ക് ഇത് കയറ്റുമതി ചെയ്യുന്നു.
ഇറക്കുമതി നിരോധനം
അൽഫോൻസോ ഉൾപ്പെടെയുള്ള ഇന്ത്യൻ മാമ്പഴങ്ങൾക്ക് 1989-ൽ അമേരിക്ക ഏർപ്പെടുത്തിയ ഇറക്കുമതി നിരോധനം 2007 ഏപ്രിലിൽ പിൻവലിച്ചു.
എന്നിരുന്നാലും, നാടൻ അല്ലാത്ത പഴ ഈച്ചകൾ, വിനാശകരമായ ഫംഗസുകൾ, അമേരിക്കൻ കൃഷിയെ ദോഷകരമായി ബാധിക്കുന്ന മറ്റ് കീടങ്ങൾ എന്നിവയുടെ വ്യാപനങ്ങൾ തടയുന്നതിന് രാജ്യത്ത് പ്രവേശിക്കുന്നതിന് മുമ്പ് മാമ്പഴങ്ങൾ കൈകാര്യം ചേയ്യേണ്ടതുണ്ട്.
ചില ലൊഡുകളിൽ "യൂറോപ്യൻ ഇതര ഫ്രൂട്ട് ഈച്ചകൾ" കണ്ടെത്തിയതിനെ തുടർന്ന് 2014 ഏപ്രിലിൽ മാമ്പഴം ഇറക്കുമതി ചെയ്യുന്നതിന് യൂറോപ്യൻ യൂണിയൻ നിരോധനം ഏർപ്പെടുത്തി, ഈ ഈച്ചകൾ യുകെ സാലഡ് വിളകൾക്ക് കാര്യമായ ഭീഷണി സൃഷ്ടിച്ചിരുന്നു.
ഇന്ത്യൻ സർക്കാർ ഈ തീരുമാനത്തെ ഏകപക്ഷീയമാണെന്ന് വിശേഷിപ്പിച്ചിരുന്നു, നിരോധനം മൂലം തങ്ങൾക്ക് സാമ്പത്തിക നഷ്ടമുണ്ടാകുമെന്ന് ബിസിനസുകൾ അവകാശപ്പെട്ടു.
ഇന്ത്യൻ മാമ്പഴ കയറ്റുമതി സമ്പ്രദായത്തിലെ ഗണ്യമായ പുരോഗതിയെത്തുടർന്ന് 2015 ജനുവരിയിൽ യൂറോപ്യൻ കമ്മീഷൻ നിരോധനം നീക്കി.
ബംഗനപ്പള്ളി (മാമ്പഴം)
ആന്ധ്രാപ്രദേശിലെ കുർണൂൽ ജില്ലയിലെ ബംഗനപ്പള്ളിയിൽ ഉത്പാദിപ്പിക്കുന്ന ഒരു മാമ്പഴമാണ് ബംഗനപ്പള്ളി മാമ്പഴം ( ബെനിഷാൻ എന്നും അറിയപ്പെടുന്നു).
സംസ്ഥാനത്തിന്റെ മാമ്പഴക്കൃഷിയുടെ എഴുപതുശതമാനവും ഈ മാങ്ങയാണ്.
ഇത് ആദ്യമായി അവതരിപ്പിച്ചത് ബനഗനപ്പള്ളിയിലെ കർഷകരാണ്.
2017 മെയ് 3-ന് ആന്ധ്രാപ്രദേശിൽ നിന്നുള്ള ഭൂമിശാസ്ത്രപരമായ സൂചനകളിലൊന്നായി ഇത് ഹോർട്ടികൾച്ചറൽ ഉൽപ്പന്നങ്ങൾക്ക് കീഴിൽ ജിയോഗ്രാഫിക്കൽ ഇൻഡിക്കേഷൻ രജിസ്ട്രി രജിസ്റ്റർ ചെയ്തു.
ഇന്ത്യയുടെയും പാകിസ്ഥാന്റെയും മറ്റ് ഭാഗങ്ങളിലും ഇത് വളരുന്നുണ്ട്.
മഞ്ഞ ദശയും നേർത്ത, മിനുസമാർന്ന മഞ്ഞ ചർമ്മവും ഉള്ള, ഏകദേശം 20 സെന്റീമീറ്റർ നീളമുള്ള, ചരിഞ്ഞ ഓവൽ ആകൃതിയാണ് ഈ മാമ്പഴത്തിന്റെ.
ദശ ഉറച്ചതും മാംസളമായതും മധുരമുള്ളതും നാരില്ലാത്തതുമാണ്.
ആന്ധ്രാപ്രദേശിലാണ് ഏറ്റവും കൂടുതൽ ആവശ്യക്കാരുള്ളത്.
കാനിംഗിന് അനുയോജ്യമായ വളരെ വൈകിയുള്ള സീസൺ ഇനമാണിത്.
വിറ്റാമിൻ എ സി എന്നിവയുടെ ഉറവിടമായ ഈ ഇനം മാമ്പഴത്തിന്റെ രാജാവ് എന്നും അറിയപ്പെടുന്നു.
ആന്ധ്രാപ്രദേശിലെ ബംഗനപ്പള്ളി ഗ്രാമത്തിലും പരിസരങ്ങളിലും ധാരാളം കൃഷി ചെയ്യുന്നതിനാൽ ബംഗനപ്പള്ളി എന്നും ഇത് അറിയപ്പെടുന്നു.
ബെനിഷാൻ , ചപ്പതൈ , സഫേദ (ഡൽഹി, യുപി, മറ്റ് ഉത്തരേന്ത്യൻ സംസ്ഥാനങ്ങൾ), ബദാം ആം (രാജസ്ഥാൻ, എംപി, മാൾവ, മേവാർ, മധ്യഇന്ത്യയിലെ മറ്റ് പ്രദേശങ്ങൾ) എന്നിവയാണ് മറ്റ് ചില പേരുകൾ.
പനയം ജമീന്ദാർ, ബംഗനപ്പള്ളി നവാബ് എന്നിവരുടെ പേരിലാണ് ബെനിഷാൻ അറിയപ്പെടുന്നത്.
കുർണൂൽ ജില്ലയിലെ ബനഗാനപ്പള്ളി, പന്യം, നന്ദ്യാൽ എന്നീ മണ്ഡലങ്ങളിലാണ് ഇത് പ്രധാനമായും കൃഷി ചെയ്യുന്നത്.
ഇവ കൂടാതെ തീരദേശ, രായലസീമ പ്രദേശങ്ങളിലും കൃഷി ചെയ്യുന്നുണ്ട്.
തെലങ്കാനയിലെ ഖമ്മം, മഹബൂബ്‌നഗർ, രംഗറെഡ്ഡി, മേദക്, അദിലാബാദ് എന്നീ ജില്ലകളിലും കൃഷിയുണ്ട്.
ഇതും കാണുക കമലാപൂർ ചുവന്ന വാഴ ബാംഗ്ലൂർ ബ്ലൂ നഞ്ചനഗുഡ് വാഴ കൂർഗ് ഓറഞ്ച് അവലംബം
മാപ്പിള (വിവക്ഷകൾ)
മാപ്പിള എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
മണവാളൻ, ജാമാതാവു് , തെക്കൻ പ്രദേശത്തെ സുറിയാനി ക്രിസ്ത്യാനി , വടക്കൻ പ്രദേശത്തെ മുസ്ലിം എന്നിങ്ങനെ നാലു് വ്യത്യസ്ത അർത്ഥങ്ങളിൽ മാപ്പിള എന്ന പദം മലയാളഭാഷയിൽ ഉപയോഗത്തിലുണ്ടു്.
മലബാറിലെ മുസ്‌ലിം മാപ്പിള സമുദായക്കാരൻ.
(1926നും 1931നും ഇടയിൽ) പേരിനു പിന്നിൽ
മാപ്പിള എന്ന പേരിന്റെ അർത്ഥം ജാമാതാവ് എന്നാണ്‌.
കൂടാതെ അമ്മ പുത്രൻ എന്നും ആദിവാസികളുടെ ഭാഷയിൽ അർഥം ഉണ്ട് മാ -എന്നാൽ അമ്മ, പിള്ള -എന്നാൽ കുഞ്ഞ്...
/മക്കൾ..
ഇതേ അർത്ഥത്തിൽ തമിഴിൽ മാപ്പിള്ളൈ എന്ന് ഉപയോഗിച്ചുവരുന്നുണ്ട്.
മാർഗ്ഗ പിള്ള എന്ന പേരിൽ നിന്നാണ്‌ മാപ്പിള എന്ന പദം ഉണ്ടായത് എന്നും ചിലർ കരുതുന്നു.
കേരളത്തിൽ ദ്രാവിഡ സംസ്കാരം നിലനിന്നിരുന്ന കാലത്ത് ആദ്യത്തെ മതമായി ഇവിടെ പ്രചരിച്ചത് ബുദ്ധമതമായിരുന്നു.
ചക്രവർത്തിയും രാജാക്കന്മാരും ബുദ്ധമതം സ്വീകരിക്കുകയുണ്ടായി.
ജനങ്ങളിൽ നിരവധി പേരും ബുദ്ധമതാനുയായികളായി.
ഇങ്ങനെ പുതുതായി ബുദ്ധമതം സ്വീകരിക്കേണ്ടവർ തലമുണ്ഡനം തുടങ്ങി നിരവധി ചടങ്ങുകൾ ആചരിക്കേണ്ടതുണ്ടായിരുന്നു.
ഇതിനെ മാർഗ്ഗം കൂടുക അഥവാ ധർമ്മ മാർഗ്ഗം ചേരുക എന്നാണ്‌ പറഞ്ഞിരുന്നത്.
കാലക്രമേണ ഈ പദം മറ്റു മതങ്ങളിലേക്ക് ചേക്കേറുന്നതിനേയും  മാർഗ്ഗപ്പിള്ള എന്ന പദം അത്തരം മതപരിവർത്തനം നടത്തിയവരേയും സൂചിപ്പിക്കാനുപയോഗിക്കപ്പെട്ടു.
മാർഗ്ഗപ്പിള്ള ലോപിച്ച് മാപ്പിളയായിത്തീർന്നു.
കൊച്ചിയിൽ ജൂതന്മാരേയും സുറിയാനി ക്രിസ്ത്യാനികളേയും മുഹമ്മദീയരേയും യഥാക്രമം ജൂതമാപ്പിള, നസ്രാണിമാപ്പിള, ജോനകമാപ്പിള എന്ന് വിളിച്ചിരുന്നതായി രേഖപ്പെടുത്തിയിരിക്കുന്നത് ഈ വാദത്തിന്‌ ശക്തി പകരുന്നു.
അറബി പദമായ മ‍അ്ബറ് എന്നതിൽ നിന്നാണ് മാപ്പിളയുടെ ഉത്ഭവം എന്നും അഭിപ്രായം ഉണ്ട്.
മ‍അ്ബറിന് വെളളം കടൽ എന്നൊക്കെയാണ്‌ അർത്ഥം.
മറ്റു ചിലരാകട്ടേ മഫ്‌ലഹ് എന്ന അറബി പദത്തിൽ നിന്നാണെന്ന് ഊഹിക്കുന്നു.
ഇതിനർത്ഥം കൃഷിപ്പണി എന്നാണ്‌.
ഇതെല്ലാം പരസ്പരവിരുദ്ധങ്ങളായ ചിന്താഗതികളാണ്‌ എന്നാണ്‌ പി.കെ. മുഹമ്മദ് കുഞ്ഞി അഭിപ്രായപ്പെടുന്നത്.
മഹാപിള്ള എന്നതിന്റെ ചുരുക്കരൂപമാണ് മാപ്പിള എന്നും ചിലർ കരുതുന്നു .
അറബിവ്യാപാരികളേ മഹാൻ എന്ന് വിളിച്ചിരുന്നു എന്നും അവരുടെ മക്കളേ മഹാപിള്ള എന്ന് വിളിച്ചിരിക്കാം എന്നും അവർ കരുതുന്നു.
പിന്നെ ഉള്ളത് നായർ സമുദായത്തിൽ നിന്ന് ഒരുപാട് പേരു മുസ്ലിമിങ്ങൾ ആവുകയും ചെയ്തപ്പോൾ ഇവരെ "മുസ്ലിം പിള്ളമാർ " എന്നു വിളിച്ചിരിക്കാമെന്നും ഈ പദത്തിൽ നിന്ന് മാപ്പിള എന്ന് പേര് ഉണ്ടായത് എന്നുമാണ് അത്ര പ്രബലമല്ലാത്ത മറ്റൊരു അഭിപ്രായം.
മുസ്‌ലിംകളുടെ പുണ്യ പ്രദേശമായ മക്കയിൽ നിന്ന് പലായനം ചെയ്തു വന്നവർ എന്ന നിലക്ക് മക്കൈ പിള്ള (Macca Pillai) എന്നത് ലോപിച്ചുണ്ടായതാണെന്ന് മാപ്പിളമാർ എന്നത് എന്ന് ഒരു അഭിപ്രായം 1851 ൽ ഇറങ്ങിയ Goa and Blue Mountains എന്ന കൃതിയിൽ രേഖപ്പെടുത്തിയിട്ടുണ്ട്.
മലബാർ തീരത്ത് ഇസ്ലാം ഉണ്ടാവുന്നതിന് മുന്നേ തന്നെ മാപ്പിളമാർ ഉണ്ടായിരുന്നു എന്ന് എംജീസ് പറയുന്നു.
അറബി കച്ചവടക്കാർക്ക് ജനിക്കുന്ന കുട്ടിയെ ഒരു ജാതിയിലും ഉൾപെടുത്താൻ പറ്റാത്തത് കൊണ്ട് മാ-പിള്ള എന്ന് വിളിച്ചു വന്നു.
വിവക്ഷകൾ മാപ്പിള(വാക്ക്) മണവാളൻ, ജാമാതാവു് തെക്കൻ പ്രദേശത്തെ സുറിയാനി ക്രിസ്ത്യാനി വടക്കൻ കേരളത്തിലെ മുസ്‌ലിം മാപ്പിളപ്പാട്ട് കേരളത്തിലെ ലത്തീൻ കത്തോലിക്കർ അവലംബം 1 2 {{ cite book }} :  CS1 maint: numeric names: authors list ( link ) ↑ ശബ്ദതാരാവലി ↑ ആശ ചാക്കോച്ചൻ; മാർഗ്ഗംകളി- ഒരു ക്രൈസ്തവകലാരൂപം; ക്രിസ്ത്യൻ ഫോക്‌ലോർ.
വാല്യം ഒന്ന്.
കേരള ഫോക്‌ലോർ അക്കാദമി.
ചിറക്കൽ കണ്ണൂർ.
↑ {{ cite book }} : Check | isbn= value: invalid character ( help ) ↑ {{ cite book }} : Cite has empty unknown parameter: | coauthors= ( help ) ↑ {{ cite book }} : Cite has empty unknown parameter: | coauthors= ( help ) 1 2 {{ cite book }} : Cite has empty unknown parameter: | coauthors= ( help ) ↑ പദ്മനാഭമേനോന്ന്, ഹിസ്റ്ററി ഓഫ് കേരള വോള്യം 1 പേജ് 420, 467 ↑ ↑ {{ cite web }} : Missing or empty | title= ( help ) ↑
മലബാർ കലാപം This article വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ വൃത്തിയാക്കി എടുക്കേണ്ടതുണ്ട്‌.
( 2024 ഡിസംബർ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Malabar_Rebellion
ഇന്ത്യയുടെ സ്വാതന്ത്ര്യസമര ചരിത്രത്തിൽ കാർഷിക കലാപമായും വർഗീയ കലാപമായും മാറി മാറി വ്യാഖ്യാനിക്കപ്പെട്ടു പോന്ന ഒന്നാണ് ' മാപ്പിള കലാപം' , മലബാർ ലഹള , ഖിലാഫത്ത് സമരം, മാപ്പിളലഹള എന്നെല്ലാം അറിയപ്പെടുന്ന മലബാർ കലാപം ( ഇംഗ്ലീഷ് : Malabar Rebellion ).1921 ആഗസ്ററ് മാസം മുതൽ 1924 ഫെബ്രുവരി വരെ മലബാറിലെ ഏറനാട് , വള്ളുവനാട് , പൊന്നാനി , കോഴിക്കോട് താലൂക്കുകൾ കേന്ദ്രീകരിച്ചു ബ്രിട്ടീഷുകാർക്കെതിരായി മലബാർ മേഖലയിലെ  മാപ്പിളമാർ ആരംഭിച്ച സായുധ കലാപമാണിത്.
ഏറനാട് താലൂക്ക് കേന്ദ്രീകരിച്ചു നടന്ന പ്രക്ഷോഭം പിന്നീട് മലബാർ ജില്ലയുടെ പല ഭാഗങ്ങളിലേക്കും  വ്യാപിക്കുകയായിരുന്നു.
1921 ൽ കേരളത്തിൽ നടന്ന കലാപങ്ങളിൽ ശ്രദ്ധേയമായ ഒന്നാണ് മലബാർ കലാപം.
പത്തൊൻപതാം നൂറ്റാണ്ടിന്റെ തുടക്കത്തിലും മലബാറിലെ മാപ്പിളമാർ നിരവധി കലാപങ്ങൾ നടത്തിയിരുന്നു.
പത്തൊൻപതാം നൂറ്റാണ്ടിലെ കർഷകകലാപങ്ങളിൽ ഭുരിഭാഗവും മലബാറിലെ തെക്കൻ താലൂക്കുകളായ ഏറനാട്ടിലും വള്ളുവനാട്ടിലും നടന്നു.
ഈ താലൂക്കുകളിലെ ജീവിതസാഹചര്യങ്ങളിൽ ഒട്ടും മെച്ചമായിരുന്നില്ല.
ഭൂമി പാട്ടത്തിനെടുത്ത് കൃഷി  ചെയ്‌തും കൂലിവേല ചെയ്‌തും മാപ്പിളമാർ ഇവിടെ ഉപജീവനം നടത്തി.
എന്നാൽ അടിക്കടി നേരിടേണ്ടി വന്ന കുടിയൊഴിപ്പിക്കൽ,അന്യായമായ നികുതി പിരിവ്,ഉയർന്ന പാട്ടം തുടങ്ങിയവ ഇവരുടെ ബുദ്ധിമുട്ടുകൾ വർധിപ്പിച്ചു.
1841 ൽ വള്ളുവനാട്ടെ പള്ളിപ്പുറത്തും മണ്ണൂരിലുമുണ്ടായ കലാപങ്ങൾക്ക് കാരണമായത് കർഷകരും ജന്മിമാരും തമ്മിലുള്ള തർക്കമായിരുന്നു.1849 ൽ മഞ്ചേരിയിലും 1851 ൽ കുളത്തൂരിലും 1852 ൽ മട്ടന്നൂരിലും അസംതൃപ്തരായ മാപ്പിളമാർ ഭൂഉടമകൾക്കും ബ്രിട്ടീഷുകാർക്കുമെതിരെ കലാപങ്ങൾ നടത്തി.
ഖിലാഫത്ത് പ്രസ്ഥാനത്തോടനുബന്ധിച്ചുണ്ടായ ലഹളയുടെ ആരംഭത്തിനു കാരണമായത് തുർക്കിയിലെ അഭ്യന്തരപ്രശ്നങ്ങളായിരുന്നു.
തുർക്കി ഭരിക്കുന്ന ഖലീഫയെ  ബ്രിട്ടീഷുകാർ നിഷ്കാസനം ചെയ്തതിലും അദ്ദേഹത്തിന്റെ നേതൃത്വത്തെ ചോദ്യം ചെയ്തതിലും പ്രതിഷേധിച്ച് മുസ്ലീങ്ങൾ രൂപം നൽകിയ പ്രസ്ഥാനമായിരുന്നു ഖിലാഫത്ത് പ്രസ്ഥാനം .
1792 -ലാണ് മലബാർ ബ്രിട്ടീഷുകാരുടെ അധീനതയിലായത്.
അപ്പോഴേക്കും മിക്ക രാജാക്കന്മാരും അവരുടെ  ആധിപത്യം അംഗീകരിച്ചു കഴിഞ്ഞിരുന്നു.
ബ്രിട്ടിഷ് ഭരണം കേരളത്തിൻറെ സാമ്പത്തികവ്യവസ്ഥയെ ആകെ മാറ്റിമറിച്ചു.
ബ്രിട്ടീഷുകാർക്കു മുന്നേ തന്നെ പോർചുഗീസുകാർ കേരളത്തിന്റെ സാമൂഹിക വ്യവസ്ഥയെ മുച്ചൂടും നശിപ്പിച്ചിരുന്നു.
ബ്രിട്ടീഷ് വ്യവസായങ്ങളുടെ  ചരക്കുകൾ കേരളത്തിൽ പ്രചരിച്ചു.
ബ്രിട്ടീഷുകാർ വരുന്നതുവരെ കേരളത്തിൽ പറയത്തക്ക ഭൂനികുതി ഉണ്ടായിരുന്നില്ല.
കച്ചവട ചരക്കുകളുടെ ചുങ്കങ്ങളിൽ നിന്ന് ലഭിച്ചിരുന്ന ആദായമായിരുന്നു മുഖ്യ വരവിനം.
നാട്ടുരാജാക്കന്മാർ തമ്മിലുള്ള കിടമത്സരം മൈസൂർ സുൽത്താന്മാർ മുതലെടുത്തു.
അവർ കേരളത്തെ കീഴടക്കി.
കൊച്ചിവരെ എത്തിയ ഹൈദരാലി മലബാറിൽ തന്റെ സാന്നിദ്ധ്യം ശക്തമാക്കി.
മൈസൂർ സുൽത്താനായിരുന്ന ഹൈദരലിയുടെ ആക്രമണത്തിനു ശേഷമാണ് സ്ഥിരമായ ഭൂനികുതി ഏർപ്പെടുത്തിത്തുടങ്ങിയത്.
ഹൈദരാലിയുടെ മരണശേഷം മകൻ ടിപ്പുസുൽത്താൻ അധികാരമേറ്റെടുത്തെങ്കിലും ആംഗ്ലോ-മൈസൂർ യുദ്ധങ്ങളിലൂടെ ബ്രിട്ടീഷുകാർ അധികാരം തിരികെപിടിച്ചു.
ഹൈദരാലി ഏർപ്പെടുത്തിയ നികുതി ബ്രിട്ടീഷുകാർ ദുസ്സഹമാം വിധം വർദ്ധിപ്പിച്ചു.
ഈ നികുതി വർദ്ധനവ് നിരവധി കുടുംബങ്ങളെ ഭൂരഹിതരും വഴിയാധാരം മാത്രമുള്ളവരുമാക്കി.
യഥാർത്ഥ കൃഷിക്കാർക്ക് ഭൂമിയിൽ അവകാശമില്ലാതാകുകയും ഭൂമിയെല്ലാം ജന്മിമാരുടെയും ദേവസ്വത്തിന്റെയും  സ്വകാര്യസ്വത്താവുകയും ചെയ്തു.
മുസ്ലിം മതപ്രബോധകരും ആത്മീയ വാദികളുമായ ഹസ്സൻ ജിഫ്രി മമ്പുറം സയ്യിദ് അലവി എന്നിവരാൽ കുടിയാൻ മാരായിരുന്ന ഒട്ടേറെ അയിത്ത ജാതിക്കാർ ഇസ്‌ലാമിലേക്ക് മാർഗ്ഗം കൂടി.
മാർക്കം കൂടിയതോടെ ചൂഷിതരായ കുടിയാന്മാരുടെ അസംതൃപ്തി ക്രമത്തിൽ ലഹളകളുടെ രൂപം കൈക്കൊണ്ടു.
ചിലപ്പോൾ ജന്മിമാരെ ആക്രമിച്ചു തങ്ങളിൽ നിന്നും ചൂഷണം ചെയ്തിരുന്ന ധാന്യങ്ങളടക്കം ബലമായി തിരിച്ചെടുക്കുന്ന  രൂപത്തിൽ മറ്റു ചിലപ്പോൾ ജന്മികളുടേയും ഉദ്യോഗസ്ഥന്മാരുടേയും എതിരായ കലാപങ്ങളുടെ രൂപത്തിൽ.
മലബാറിൽ നല്ലൊരു പങ്കു കൃഷിക്കാരും മാപ്പിളമാരായിരുന്നു ജന്മികളൂം കാണക്കുടിയാന്മാരുമാകട്ടെ നമ്പൂതിരി , നായർ എന്നീ സമുദായക്കാരും.
മലബാർ കലാപത്തിൽ മുഖ്യമായി പങ്കെടുത്തത് മുസ്ലിം സമുദായക്കാരായിരുന്നു.
മാത്രവുമല്ല കലാപകാരികൾ ബ്രിട്ടീഷ് സൈന്യത്തെ ആക്രമിച്ചപ്പോൾ തന്നെ ബ്രിട്ടീഷുകാർക്ക് വേണ്ട ഒത്താശകൾ നൽകിയിരുന്ന കുറേയേറെ ജന്മികളേയും, കൊള്ളയടിക്കുകയും വധിക്കുകയും ചെയ്തു.
ഹൈന്ദവസമുദായത്തിലുള്ള സാധാരണക്കാരും ഈ പീഡനത്തിന് ഇരയായി.
അതുകൊണ്ട് തന്നെ ഈ കലാപങ്ങൾ പിന്നീട് മാപ്പിളലഹള എന്നാണറിയപ്പെട്ടത്.
ഏറനാട് വള്ളുവനാട് താലൂക്കുകളിലെ ദരിദ്ര കർഷകർക്കും തൊഴിലാളികൾ‌ക്കുമിടയിൽ ദേശീയ പ്രസ്ഥാനത്തിനും തുടർന്ന് ഖിലാഫത്ത് പ്രസ്ഥാനത്തിനും ഉണ്ടായ സ്വധീനമാണ് മലബാർ കലാപത്തിനു വിത്തു പാകിയത്.
സർക്കാരിന്റെ ജനദ്രോഹനയങ്ങൾകാരണം ഏറനാട്ടിലേയും വള്ളുവനാട്ടിലേയും മുസ്ലിം കർഷകരുടെ അസംതൃപ്തി ചെറുതല്ലാത്ത രീതിയിൽ വളർന്നിരുന്നു.
തടി,ഉപ്പ്, പുകയില തുടങ്ങിയവയുടെ കുത്തകവ്യാപാരം കമ്പനി ഏറ്റെടുത്തു.
അമ്പതോളം വരുന്ന അത്യാവശ്യ ഉൽപ്പന്നങ്ങൾക്ക് വൻതോതിൽ നികുതി ചുമത്തി.
നികുതി ഭാരം സാധാരണജനങ്ങൾക്ക് താങ്ങാൻ പറ്റാത്തതാണെന്ന് കാണിച്ച് മലബാർ കളക്ടർ ബാബർ കമ്പനിക്കു കത്തയക്കുകപോലുമുണ്ടായി.
എന്നാൽ കമ്പനി അതൊന്നും ചെവിക്കൊള്ളാൻ കൂട്ടാക്കിയതുപോലുമില്ല.
ആദ്യകാലകലാപങ്ങൾ
1836 മുതൽ ചെറുതും വലുതുമായ ലഹളകൾ മലബാറിൽ പൊട്ടിപ്പുറപ്പെട്ടിരുന്നു.
1921ലെ കലാപം ഇതിനു മുമ്പുണ്ടായ ലഹളകളുടെ തുടർച്ചയാണെങ്കിലും അവയിൽനിന്ന് തീർത്തും വ്യത്യസ്തവുമാണ്.
മറ്റു പല കാര്യങ്ങൾ‌ക്കും പുറമെ രാഷ്ട്രീയമായ ഒരംശം 1921ലെ കലാപത്തിൽ ഉണ്ടായിരുന്നു എന്നതാണു ഇത്.
1792 മുതല് 1799 വരെ മലബാർ  ബോംബെ സംസ്ഥാനത്തിന്റെ  ഭാഗമായിരുന്നു.
വർദ്ധിച്ച ലഹളകൾ നടന്ന കാലമായിരുന്നു അത്.
1800 നും 1805 നും ഇടയില് വീണ്ടും വലിയ ലഹളകൾ നടന്നു.
1832നുശേഷം കാർഷിക വിളവുകളൂടെ വില വർധിച്ചതിനുശേഷം കൃഷിക്കാരിൽ നിന്ന് ഭൂമി ഒഴിപ്പിക്കാനുള്ള ജന്മികളുടെ ശ്രമം പതിന്മടങ്ങ് വർദ്ധിച്ചു.
അതോടേ കലാപങ്ങൾ കൂടുതലായിട്ടുണ്ടായി.
ലഹളകളോ കലാപങ്ങളോ ഉണ്ടാകുമ്പോൾ ജന്മിമാരുടെ സഹായത്തിന്‌ ബ്രിട്ടിഷ് പട്ടാളം രംഗത്തിറങ്ങിയിരുന്നു.
അതിനാൽ ജന്മികളെ  മാത്രമല്ല ബ്രീട്ടീഷ് മേധാവിത്വത്തിനെതിരേയും  അവർ കലാപം നയിച്ചു.
നിരവധി ജന്മിമാരേയും ബ്രിട്ടീഷ് ഉദ്യോഗസ്ഥരേയും അവർ കൊന്നു, ബ്രിട്ടീഷുകാർ കൊല്ലപ്പെട്ടപ്പോഴൊക്കെ അവർ ജനങ്ങളുടെ ക്രൂരമായി ശിക്ഷിക്കുകയും പിഴ ചുമത്തുകയും ചെയ്തു.
1849 ലെ മഞ്ചേരി കലാപത്തോടെയാണ് ഈ സമരങ്ങൾ തീവ്രതയാർജ്ജിച്ചത്.
കളരിഗുരുക്കളായിരുന്ന ഹസ്സൻ മൊയ്തീന്റെ നേതൃത്വത്തിലായിരുന്നു മഞ്ചേരി കലാപം നടന്നത്.
അടിച്ചേൽപ്പിക്കപ്പെടുന്ന നികുതിക്കെതിരേ അദ്ദേഹം ആയുധമെടുത്തു പോരാടാൻ ആഹ്വാനം ചെയ്തു.
1843-ൽ അരങ്ങേറിയ ചേരൂർ വിപ്ലവമാണ് ബ്രിട്ടീഷുകാരെയും,ജന്മികളെയും ഒന്നിച്ചു ആക്രമിക്കാൻ മാപ്പിള കുടിയൻമാർക്ക് പ്രചോദനമേകിയത്.